
Text rozhodnutia
Súd: Krajský súd Bratislava Spisová značka: 9Sp/112/2013 Identifikačné číslo súdneho spisu: 1013202113 Dátum vydania rozhodnutia: 17. 09. 2015 Meno a priezvisko sudcu, VSÚ: Mgr. Ivana Miková ECLI: ECLI:SK:KSBA:2015:1013202113.5 Uznesenie Krajský súd v Bratislave v právnej veci navrhovateľa: POHOTOVOSŤ, s.r.o., Pribinova 25, 811 09 Bratislava, proti odporcovi: Okresný úrad Malacky, katastrálny odbor, Záhorácka 2942/60/A, 901 26 Malacky, za účasti: Z. G., I. X. XXX, XXX XX I. X., o preskúmanie rozhodnutia odporcu sp. zn. V - 2941/13 zo dňa 07.09.2013, takto r o z h o d o l : Súd o p r a v u j e záhlavie rozsudku Krajského súdu v Bratislave č.k. 9Sp/112/2013-36 zo dňa 04.07.2014 tak, že označenie odporcu správne znie: „Okresný úrad Malacky, katastrálny odbor, Záhorácka 2942/60/A, 901 26 Malacky.“ o d ô v o d n e n i e : Krajský súd v Bratislave rozhodol vo veci rozsudkom č.k. 9Sp/112/2013-36 zo dňa 04.07.2014, kde v záhlaví označil odporcu ako Okresný úrad Bratislava- katastrálny odbor, so sídlom v Bratislave, Ružová dolina č. 27. Podľa ust. § 164 O.s.p., súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Súd dodatočne zistil, že pri písomnom vyhotovovaní rozsudku došlo k zrejmej nesprávnosti v označení odporcu. Preto súd v zmysle ust. § 164 O.s.p. vykonal opravu označenia odporcu v záhlaví rozsudku týmto opravným uznesením. Poučenie: Proti tomuto uzneseniu možno podať odvolanie v lehote 15 dní odo dňa jeho doručenia na Najvyšší súd Slovenskej republiky prostredníctvom Krajského súdu v Bratislave, písomne, vo dvoch vyhotoveniach.

